Das+Wunder+von+Bern

Το θαύμα της Βέρνης Καλοκαίρι 1954. Η Σοβιετική Ενωση στέλνει τους αιχμάλωτους πολέμου πίσω στην πατρίδα τους. Ανάμεσά τους είναι ο πατέρας ενός ήσυχου, 11χρονου αγοριού, που έχει ψύχωση με το ποδόσφαιρο, του Matthias. Ο μικρός μένει με τη μητέρα, τον αδελφό και την αδελφή του σε μια μικρή πόλη της Δυτικής Γερμανίας. Το αγόρι έχει βρει το υποκατάστατο της πατρικής απουσίας στο πρόσωπο του γερμανού ποδοσφαιριστή Χέλμουτ Ραν, ο οποίος έχει « [|υιοθετήσει] » τον πιτσιρικά ως μασκότ. Η επιστροφή του Ρίτσαρντ, του πραγματικού πατέρα του Ματίας, σκιάζει την κάποτε ευτυχισμένη οικογένεια: συντριμμένος από τα χρόνια αιχμαλωσίας, ο Ρίτσαρντ δυσκολεύεται να προσαρμοστεί με τη ζωή στη μεταπολεμική Γερμανία και αποξενώνεται από την οικογένειά του. Για τον Ρίτσαρντ, το ποδόσφαιρο είναι άχρηστο, το ίδιο και οι αγώνες για το Παγκόσμιο Κύπελλο που πρόκειται να διεξαχθούν στη Βέρνη, στην Ελβετία. Ο Ματίας, από την άλλη, ονειρεύεται να βρεθεί εκεί μαζί με το είδωλό του, που επιλέχθη στην εθνική ομάδα της Γερμανίας. Με το πάθος του και το αγωνιστικό του πνεύμα, ο μικρός Ματίας καταφέρνει να αναθερμάνει την αγάπη για ζωή στην καρδιά του πατέρα του. Ετσι, όταν αρχίζει ο τελικός του Παγκοσμίου Κυπέλλου, ένα μικρό θαύμα αγάπης και γενναιοδωρίας ξεπερνά τα σύνορα και βοηθάει ένα άλλο θαύμα να συμβεί - τη νίκη του Helmut Rahn και της γερμανικής ομάδας, το θαύμα της Βέρνης.